МИНИСТАРСТВО ГРАЂЕВИНАРСТВА, САОБРАЋАЈА И ИНФРАСТРУКТУРЕ, на основу члана 54. Закона о државним службеницима („Службени гласник РС“ бр. 79/05, 81/05-исправка, 83/05-исправка, 64/07, 67/07-исправка, 116/08, 104/09, 99/14, 94/17 и 95/18), члана 17. Уредбе о спровођењу интерног и јавног конкурса за попуњавање радних места у државним органима („Службени гласник РС“ бр. 41/07-пречишћен текст и 109/09), у складу са закључцима Комисије за давање сагласности за ново запошљавање и додатно радно ангажовање код корисника јавних средстава, 51 Број: 112-775/2018 од 30. јануара 2018. и 51 Број: 112-11373/2018 од 30. новембра 2018. године, оглашава

**ЈАВНИ КОНКУРС ЗА ПОПУЊАВАЊЕ ИЗВРШИЛАЧКИХ РАДНИХ МЕСТА**

**I Орган у коме се радна места попуњавају:**

Министарство грађевинарства, саобраћаја и инфраструктуре, Београд, Немањина 22-26.

**II Радна места која се попуњавају:**

**1. Радно место инспектора безбедности пловидбе, Одсек за инспекцијске послове безбедности пловидбе, Сектор за инспекцијски надзор, звање саветник - 2 извршиоца (један државни службеник са седиштем рада у Београду и један државни службеник са седиштем рада у Великом Градишту)**

**Опис послова**: Врши инспекцијски надзор над применом закона, других прописа и општих аката који се односе на безбедност пловидбе; подноси пријаве; испитује пловидбене незгоде, остварује сарадњу са другим органима државне управе; сарађује са органима и привредним субјектима; иницира измену прописа из области водног саобраћаја; обавља и друге послове по налогу шефа Одсека.

**Услови**: Стечено високо образовање из научне, односно стручне области грађевинско инжењерство, машинско инжењерство или саобраћајно инжењерство или из научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету или заваршена Војна академија - смер навигација, најмање три године радног искуства у струци, положен државни стручни испит, познавање рада на рачунару, положен возачки испит „Б“ категорије.

**Стручне оспособљености, знање и вештине које се проверавају у изборном поступку:** познавање Закона о трговачком бродарству, Закона о државној припадности и упису пловила, Закона о поморској пловидби, Закона о пловидби и лукама на унутрашњим водама, Закона о општем управном поступку, Закона о инспекцијском надзору и Закона о прекршајима – усмено; познавање рада на рачунару - практичном провером рада на рачунару; вештина аналитичког резоновања и логичког закључивања, као и организационе способности – посредно, путем стандардизованих тестова; вештина комуникације – усмено

**Место рада:** Београд, Велико Градиште.

**2. Радно место инспектора за друмски саобраћај, Одељење за инспекцијске послове друмског саобраћаја, Сектор за инспекцијски надзор, звање саветник - 5 извршилаца (један државни службеник са седиштем рада у Београду, један државни службеник са седиштем рада у Шапцу, један државни службеник са седиштем рада у Ужицу, један државни службеник са седиштем рада у Чачку и један државни службеник са седиштем рада у Краљеву)**

**Опис послова**: Врши непосредни инспекцијски надзор над применом закона и других прописа из области међународног и унутрашњег друмског саобраћаја; врши контролу поверених послова, израђује записнике и доноси решења; подноси пријаве; иницира измену прописа из делокруга Одељења; пружа информације и израђује мишљења из делокруга рада; учествује у изради годишњег плана инспекцијских прегледа; припрема документацију у сарадњи са начелником Одељења пре вршења инспекцијског прегледа; обавља и друге послове по налогу начелника Одељења.

**Услови**: Стечено високо образовање из научне, односно стручне области саобраћајно инжењерство или научне области правне или економске науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање три године радног искуства у струци, положен државни стручни испит, познавање рада на рачунару, положен возачки испит „Б“ категорије.

**Стручне оспособљености, знање и вештине које се проверавају у изборном поступку:** познавање Закона о превозу путника у друмском саобраћају, Закона о превозу терета у друмском саобраћају, Закона о уговорима у превозу у друмском саобраћају, Закона о радном времену посаде возила у друмском превозу и тахографима, Закона о општем управном поступку, Закона о инспекцијском надзору и Закона о прекршајима – усмено; познавање рада на рачунару - практичном провером рада на рачунару; вештина аналитичког резоновања и логичког закључивања, као и организационе способности – посредно, путем стандардизованих тестова; вештина комуникације - усмено.

**Место рада:** Београд, Шабац, Ужице, Чачак и Краљево**.**

**3. Радно место инспектора за државне путеве,** **Одељење за инспекцијске послове државних путева, Сектор за инспекцијски надзор, звање саветник - 2 извршиоца (један државни службеник са седиштем рада у Београду и један државни службеник са седиштем рада у Зајечару)**

**Опис послова**: Врши инспекцијски надзор над применом закона, других прописа и општих аката из области путева, над применом закона и других прописа из области путева, изградње, реконструкције и одржавања државних путева: заштите и одржавања државних путева; саобраћајне сигнализације, као и пратеће опреме пута (стајалишта, станице и снабдевање горивом, паркинзи и др); контролу грађевинских и употребних дозвола и пријаве радова; доноси решења; учествује у припреми стручних основа за израду нацрта закона и предлога других прописа из делокруга Одељења; подноси пријаве; припрема извештаје о раду; обавља и друге послове по налогу начелника Одељења.

**Услови**: Стечено високо образовање из научне, односно стручне области грађевинско инжењерство (одсек путеви, железнице, аеродроми, односно конструктивни смер) на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету; најмање три године радног искуства у струци; положен државни стручни испит; познавање рада на рачунару; положен возачки испит „Б“ категорије.“

**Стручне оспособљености, знање и вештине које се проверавају у изборном поступку:** познавање Закона о јавним путевима, Закона о безбедности саобраћаја на путевима, Закона о планирању и изградњи, Закона о општем управном поступку и Закона о инспекцијском надзору – усмено; познавање рада на рачунару - практичном провером рада на рачунару; вештина аналитичког резоновања и логичког закључивања, као и организационе способности – посредно, путем стандардизованих тестова; вештина комуникације - усмено.

**Место рада**: Београд, Зајечар.

**4. Радно место инспектора железничког саобраћаја за саобраћајно-машинске послове,** **Група за инспекцијске послове железнице, Сектор за инспекцијски надзор,** **звање самостални саветник – 1 извршилац**

**Опис послова**: Врши инспекцијски надзор у експлоатацији, одржавању, изградњи и реконструкцији структурних и функционалних подсистема железнице, као и на индустријским железницама из домена саобраћајне и машинске струке; врши инспекцијски надзор у организацији, одвијању и безбедности и интероперабилности железничког саобраћаја из домена саобраћајне струке; проверава испуњеност услова за управљање инфраструктуром и испуњеност услова за превоз лица путника и робе у железничком саобраћају из из домена саобраћајне струке; проверава спровођење прописаних саобраћајних мера безбедности на путним прелазима и местима укрштања пруге из домена саобраћајне струке; израђује предлоге извештаја и анализа безбедности железничког саобраћаја у односу на интероперабилност и стање структурних и функционалних подсистема железнице и њихових делова са аспекта безбедности саобраћаја; врши инспекцијски надзор у експлоатацији, одржавању, производњи и реконструкцији шинских вучних и вучених возила на јавним и на индустријским железницама и индустријским колосецима; врши инспекцијски надзор техничко-колских послова, врши инспекцијски надзор у експлоатацији, одржавању, изградњи и реконструкцији жичара за транспорт; проверава испуњеност услова за управљање капацитетима вучних и вучених возила, техничко-колским капацитетима, жичаре за транспорт лица, доноси решења, подноси пријаве; припрема одговоре по жалбама и захтевима физичких и правних лица; обавља и друге послове по налогу руководиоца Групе.

**Услови**: Стечено високо образовање из научне, односно стручне области машинско или саобраћајно инжењерство (област железнички саобраћај) на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање пет година радног искуства у струци, положен државни стручни испит, познавање рада на рачунару, положен возачки испит „Б“ категорије.

**Стручне оспособљености, знање и вештине које се проверавају у изборном поступку:** Познавање Закона о општем управном поступку, Закона о железници, Закона о безбедности у железничком саобраћају,  Закон о интероперабилности железничког система и Закона о инспекцијском надзору - усмено; познавање рада на рачунару - практичном провером рада на рачунару; вештина аналитичког резоновања и логичког закључивања, као и организационе способности - посредно, путем стандардизованих тестова, вештина комуникације – усмено.

**Место рада:** Београд.

**5. Радно место инспектора железничког саобраћаја за електротехничке послове**, **Група за инспекцијске послове железнице, Сектор за инспекцијски надзор,** **звање саветник – 1 извршилац**

**Опис послова**: Врши инспекцијски надзор у експлоатацији, изградњи и реконструкцији железничке електротехничке инфраструктуре, као и на индустријским железницама; врши инспекцијски надзор у организацији, одвијању и безбедности и интероперабилности железничког саобраћаја на електротехничкој инфраструктури и жичарама за транспорт лица; доноси решења, подноси пријаве; припрема одговоре по жалбама и захтевима физичких и правних лица; обавља и друге послове по налогу руководиоца Групе.

**Услови:** Стечено високо образовање из научне, односно стручне области електротехничко инжењерство на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање три године радног искуства у струци, положен државни стручни испит, познавање рада на рачунару, положен возачки испит „Б“ категорије.

**Стручне оспособљености, знање и вештине које се проверавају у изборном поступку:** Познавање Закона о општем управном поступку, Закона о железници, Закона о безбедности у железничком саобраћају,  Закон о интероперабилности железничког система и Закона о инспекцијском надзору - усмено; познавање рада на рачунару - практичном провером рада на рачунару; вештина аналитичког резоновања и логичког закључивања, као и организационе способности - посредно, путем стандардизованих тестова, вештина комуникације - усмено.

**Место рада:** Београд.

**6. Радно место републички грађевински инспектор, Група републичке грађевинске инспекције Београд, Одељење републичке грађевинске инспекције, Сектор за инспекцијски надзор, звање саветник – 2 извршиоца**

**Опис послова**: Обавља инспекцијски надзор у изградњи и употреби грађевинских објеката од значаја за Републику у оквиру делокруга утврђеног законом; врши непосредни инспекцијски надзор над извршавањем одредаба закона и прати исход предузетих мера у инспекцијском надзору; остварује непосредан надзор над радом органа којима је поверено вршење инспекцијског надзора над изградњом и употребом објеката за које издају грађевинску дозволу, издаје обавезне инструкције за извршавање закона и других прописа, као и за вршење поверених послова, и контролише њихово извршавање; организује заједничке акције са инспекторима у органима којима је поверено вршење инспекцијског надзора над изградњом објеката за које издају грађевинску дозволу; прикупља извештаје, податке и обавештења о вршењу поверених послова инспекцијског надзора; поступа по жалбама на решење грађевинског инспектора и прослеђује списе на даљи поступак; доноси решења и подноси пријаве; прати и обавештава о документацији објављеној у Централној обједињеној процедури (ЦЕОП у); припрема извештаје о раду; обавља и друге послове по налогу руководиоца Групе.

**Услови**: Стечено високо образовање из научне, односно стручне области грађевинско инжењерство или архитектонско инжењерство на основним академским студијама у обиму од најмање 240ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен стручни испит, положен државни стручни испит, најмање три година радног искуства у струци, положен испит за управљање моторним возилом „Б” категорије, познавања рада на рачунару

**Стручне оспособљености, знање и вештине које се проверавају у изборном поступку:** познавање Закона о планирању и изградњи, Закона о озакоњењу објеката, Закона о становању и одржавању зграда, Закона о општем управном поступку и Закона о инспекцијском надзору – усмено; познавање рада на рачунару - практичном провером рада на рачунару; вештина аналитичког резоновања и логичког закључивања, као и организационе способности - посредно, путем стандардизованих тестова; вештина комуникације - усмено.

**Место рада:** Београд

**7. Радно место инспектора за транспорт опасне робе**, **Група за инспекцијске послове за транспорт опасне робе, Сектор за инспекцијски надзор, звање саветник – 1 извршилац**

**Опис послова:** Врши непосредни инспекцијски надзор над спровођењем одредаба RID/AND, закона, других прописа и општих аката из области транспорта опасне робе у железничком и унутрашњем водном саобраћају; врши непосредни инспекцијски надзор над спровођењем одредаба ADR, Закона о транспорту опасне робе и прописа донетих на основу тог закона којима се уређује поступање у складу са правилима ADR у вези поседовања ADR сертификата о одобрењу за возило и сертификата за возача, обука и полагање испита за стицање сертификата за возача; предузима управне и друге мере ради отклањања неправилности у вези са транспортом опасне робе; доноси решења и подноси пријаве; прати стање у вези са остваривањем законитости и предлаже одговарајућа решења у сарадњи са Одсеком за транспорт опасне робе; сарађује са инспекцијским службама других државних органа и других држава; подноси периодичне извештаје прописане законом; обавља и друге послове по налогу руководиоца Групе.

**Услови**: Стечено високо образовање из научне односно стручне области саобраћајно инжењерство, машинско инжењерство, технолошко инжењерство, инжењерство заштите животне средине и заштите на раду или из научне области правне, економске или хемијске науке, на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање три године радног искуства у струци, положен државни стручни испит, познавање енглеског језика, познавање рада на рачунару, положен возачки испит „Б“ категорије

**Стручне оспособљености, знање и вештине које се проверавају у изборном поступку:** познавање Закона о транспорту опасне робе, Закона о општем управном поступку и Закона о инспекцијском надзору – усмено; познавање рада на рачунару - практичном провером рада на рачунару; познавање енглеског језика - увидом у сертификат или други доказ (оверена фотокопија индекса); вештина аналитичког резоновања и логичког закључивања, као и организационе способности - посредно, путем стандардизованих тестова, вештина комуникације - усмено.

**Место рада**: Београд

**III** **Заједничко за сва радна места**

**Рок за подношење пријава:** Рок за подношење пријаваје 8 дана и почиње да тече наредног дана од дана објављивања јавног конкурса у периодичном издању огласа Националне службе за запошљавање.

**Општи услови за запослење**: држављанство Републике Србије, да је учесник конкурса пунолетан, да учеснику конкурса раније није престајао радни однос у државном органу због теже повреде дужности из радног односа и да није осуђиван на казну затвора од најмање шест месеци.

**Докази који се прилажу уз пријаву на конкурс**: потписана пријава са биографијом и наводима о досадашњем радном искуству са назначеним радним местом на које се конкурише; изјава у којој се странка опредељује да ли ће сама прибавити податке о чињеницама о којима се води службена евиденција или ће то орган учинити уместо ње; оригинал или оверена фотокопија уверења о држављанству; оригинал или оверена фотокопија извода из матичне књиге рођених; оригинал или оверена фотокопија дипломе којом се потврђује стручна спрема; оригинал или оверена фотокопија доказа о положеном државном стручном испиту за рад у државним органима; оригинал или оверена фотокопија доказа о радном искуству у струци (потврде, решења, уговори и други акти из којих се може утврдити на којим пословима, са којом стручном спремом и у ком периоду је стечено радно искуство).

Оверена фотокопија или очитана возачка дозвола (за сва радна места).

Оригинал или оверена фотокопија сертификата или другог доказа о познавању енглеског, језика (за радно место број 7).

Државни службеник који се пријављује на јавни конкурс, уместо уверења о држављанству и извода из матичне књиге рођених, подноси решење о распоређивању или премештају на радно место у органу у коме ради, или решење да је нераспоређен.

Уколико се уз пријаву на конкурс прилажу фотокопије доказа, исте морају бити оверене код јавног бележника, у суду или општини.

**Напомена:**

Документа о чињеницама о којима се води службена евиденција су: уверење о држављанству, извод из матичне књиге рођених, уверење о положеном државном стручном испиту за рад у државним органима / уверење о положеном правосудном испиту. Сви докази прилажу се у оригиналу или фотокопији овереној код јавног бележника, у суду или  општини.

Фотокопије докумената које нису оверене од надлежног органа неће се разматрати.  
  
Одредбом члана 9. и члана 103. Закона о општем управном поступку („Службени гласник РС”, број 18/16) прописано је, између осталог, да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Наведене доказе кандидат може доставити уз пријаву и сам, а у циљу ефикаснијег и бржег спровођења изборног поступка.  
  
Потребно је да кандидат попуни изјаву којом се опредељује за једну од две могућности, да орган прибави податке о којима се води службена евиденција или да ће то кандидат учинити сам. Изјаву о сагласности за прикупљање података на јавном конкурсу за попуњавање извршилачких радних места је могуће преузети на web страници Службе за управљање кадровима, на адреси  [www.suk.gov.rs](http://www.suk.gov.rs) у делу „Документи-Обрасци“. Попуњену изјаву је неопходно доставити уз напред наведене доказе како би орган могао даље да поступа.

**IV Адреса на коју се подносе пријаве**: Министарство грађевинарства, саобраћаја и инфраструктуре, Секретаријат Министарства - Одељење за правне, кадровске и опште послове, Београд, Немањина 22-26, са назнаком: „За јавни конкурс“.

**V Лице задужено за давање обавештења о јавном конкурсу**: Радмила Матић, тел: 011/3622-064.

**VI Место, дан и време када ће се спровести изборни поступак**:

Са кандидатима који конкуришу на наведена радна места и чије су пријаве благовремене, допуштене, разумљиве, потпуне, уз које су приложени сви потребни докази и који испуњавају услове за рад на оглашеним радним местима, провера стручних оспособљености, знања и вештина која се вреднују у изборном поступку обавиће се у просторијама Службе за управљање кадровима, Нови Београд, Булевар Михајла Пупина 2 (источно крило) и Министарства грађевинарства, саобраћаја и инфраструктуре, Нови Београд, Омладинских бригада 1 и Београд, Немањина 22-26, почев од 11.03.2019. године.

О свему претходно наведеном кандидати ће бити благовремено обавештени телефоном или електронском поштом, на бројеве или адресе које су навели у својим пријавама.

**Напомене:**

За оглашена радна места радни однос се заснива на неодређено време. Кандидати који конкуришу на више радних места, подносе појединачне пријаве у којима наводе уз коју од пријава су приложили тражена документа. За радна места под редним бројем 1, 2, 3, обавезно навести место рада. Кандидати који први пут заснивају радни однос у државном органу подлежу пробном раду од 6 месеци. Кандидати без положеног државног стручног испита примају се на рад под условом да тај испит положе до окончања пробног рада. Кандидати са положеним правосудним испитом, уместо доказа о положеном државном стручном испиту подносе доказ о положеном правосудном испиту. Чланом 47. став 3. Закона о инспекцијском надзору („Службени гласник РС“, бр. 36/15, 44/18 - др. закон и 95/18) прописано је да лице на пробном раду које је радни однос засновало на радном месту инспектора на неодређено време и лице које је засновало радни однос на радном месту инспектора на неодређено време, а нема положен испит за инспектора, полаже испит за инспектора у року од шест месеци од дана заснивања радног односа. Ставом 6. истог члана Закона прописано је да изузетно, испит за инспектора није дужан да полаже инспектор који је на дан ступања на снагу овог закона имао најмање седам година радног искуства на пословима инспекцијског надзора и испуњава услове за обављање послова инспекцијског надзора. Пријаве уз које нису приложени сви потребни докази у оригиналу или фотокопији, као и непотпуне, неблаговремене, недопуштене и неразумљиве пријаве, биће одбачене.

Овај оглас се објављује на web страници Министарства грађевинарства, саобраћаја и инфраструктуре: [www.mgsi.gov.rs](http://www.mgsi.gov.rs), на web страници Службе за управљање кадровима: [www.suk.gov.rs](http://www.suk.gov.rs), на порталу е-управе, на огласној табли, web страници и периодичном издању огласа Националне службе за запошљавање.

Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.